Diari Oficial de la Generalitat Valenciana


Sumari del DOGV 1612, del 02-09-1991 (1991/800137)

RESOLUCIÓ de 22 de juliol de 1991, del Director General de l'Institut Valencià d'Administració Pública, per la qual es convoquen dos cursos de planificació territorial, medioambiental i urbana.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1612

Data del DOGV
:   02-09-1991

Secció del DOGV
:   ALTRES DISPOSICIONS

Número del document
:   1991/800137


Data del document
:   22-07-1991

Organisme emissor
:   Conselleria d'Administració Pública

Tipus de document
:   Resolució

Resolució de 22 de juliol de 1991, del Director General de l'Institut Valencià d'Administració Pública, per la qual es convoquen dos cursos de planificació territorial, mediambiental i urbana.  
L?Institut Valencià d?Administració Pública, en col·laboració amb la Universitat Politècnica de València, i en el marc del conveni singular subscrit per ambdues institucions el dia 23 d'abril de 1991, convoca els següents cursos:  
1r. Curs sobre legislació i normativa d'ordenació amb incidència urbanística i territorial.  
2n. Curs sobre simulació espacial i del transport. Transport urbà: disseny i planificació. Sistemes d'informació geogràfica: cartografia, teledetecció i fotointerpretació.  
Cadascun d'aquests cursos es convoca com una unitat independent, i es podrà sol·licitar l?assistència a cadascun d'ells individualment.  
Aquests cursos, juntament amb altres quatre convocats per Resolució de 29 d?abril de 1991 (DOGV de 06 de maig de 1991), formen part del Màster en Planificació Territorial, Medioambiental i Urbana, i per a l?obtenció del títol corresponent hauran de complir-se els requisits exigits per la Universitat Politècnica de València.  
Bases de la convocatòria  
Primera. Participants  
El nombre màxim de participants en aquesta convocatòria, per a cada curs, serà de quinze, sense que el nombre total d'assistents als dos cursos puga excedir de divuit. Si el nombre de sol·licituds fos superior a aquesta darrera cifra, les places assignades a cada curs es fixaran en proporció a la demanda manifestada per assistir-hi.  
Podrà participar-hi el personal fix del grup A i els càrrecs polítics i representatius de la Generalitat Valenciana i de les corporacions locals de la Comunitat Autònoma Valenciana sempre que reunesquen necessàriament alguna de les condicions següents:  
1.ª Haver obtingut els títols d'especialista en ordenació del territori i medi ambient i d'especialista en gestió urbanística i territorial, o els seus equivalents, expedits per la Universitat Politècnica de València.  
2.ª Haver obtingut el títol de Tècnic Urbanístic.  
3.ª Ocupar un càrrec polític en l'administració de la Generalitat Valenciana o de les corporacions locals de la Comunitat Autònoma Valenciana.  
4.ª Tenir més de cinc anys d?experiència demostrada en el camp de l?urbanisme, ordenació del territori i medi ambient.  
La selecció es realitzarà, entre les sol·licituds que reunesquen les condicions expressades, atenent l'ordre d'entrada en el registre de l'Institut Valencià d?Administració Pública.  
Segona. Sol·licituds  
Les persones interessades hauran de formular la sol·licitud d?assistència, indicant el curs/os on volen inscriure?s.  
La sol·licitud s?adreçarà al Director General de l?Institut Valencià d?Administració Pública, segons el model que figura com annex II d'aquesta convocatòria, degudament complimentada i autoritzada, respectivament, pel secretari general de la conselleria, pel director de l'organisme autònom o pel president de la corporació local.  
Les sol·licituds podran presentar-se directament en la seu de l'Institut Valencià d?Administració Pública (carrer del Museu, 3. 46961 València) o bé a través de les oficines de correus, pel procediment establert en l'art. 66.3 de la Llei de Procediment Administratiu, dins dels quinze dies següents a la publicació d'aquesta resolució.  
Tot seguit s'efectuarà la selecció d'acord amb els criteris de la base primera, es notificarà personalment l'admissió al curs, la data i el lloc de celebració concret de cadascun.  
Tercera. Drets d'inscripció  
Els aspirants admesos que presten serveis en organismes autònoms i corporacions locals, abans de l'inici del curs, deuran de justificar l?ingrés per part de les esmentades entitats, de la quantitat de 39.745 pessetes en concepte de taxes per assistència a cursos, entenent per subjecte passiu, a aquests efectes, l'organisme autònom o corporació local que concedeix l'autorització d'assistència al curs.  
Aquesta quantitat s'ingressarà en el compte corrent número 213-169-372-135-9069 de la Caixa d'Estalvis Provincial de València a nom de Taxes de l'Institut Valencià d?Administració Pública, Conselleria d'Economia i Hisenda, fent constar el nom de l'interessat i el curs sol·licitat.  
No es considerarà ferma la inscripció fins que no s'haja ingressat la taxa corresponent.  
Quan es tracte de personal pertanyent a les diverses conselleries, no caldrà acreditar l'ingrés previ per part d'aquelles de la taxa corresponent, sent d'aplicació el procediment previst en la Resolució de 22 de abril 1991 del Director General de l'Institut Valencià d?Administració Pública (DOGV de 2904-91), sobre gestió de pagament de taxes per assistència a cursos convocats per l'IVAP.  
Quarta. Règim del curs  
Cadascun dels cursos tindrà una durada total de 50 hores. La seua execució tindrà lloc entre els mesos de octubre i desembre d'enguany, en horari de vesprada (de 16 h. a 21 h.), els dilluns i els dimarts de cada setmana.  
Les classes s'impartiran en els locals de la Universitat Politècnica de València (camí de Vera, s/n; 46357 València).  
Cada curs es desenvoluparà en règim de seminaris d?acord amb el programa que es relaciona a l'annex I d'aquesta convocatòria.  
Acabat cadascun dels cursos es realitzarà una prova avaluatòria, d?acord amb els criteris que establesca la direcció acadèmica.  
Cinquena. Certificats  
Aquells qui superen la prova avaluatòria esmentada en la base anterior rebran un certificat d'aprofitament expedit per l'Institut Valencià d?Administració Pública; els qui no la superen en rebran un d?assistència.  
En tots els casos, la falta d?assistència superior al 20% del total d'hores del curs, justificada o no, motivarà la no expedició de cap certificat.  
Per a l?obtenció del títol de Màster de Planificació Territorial, Medioambiental i Urbana expedit per la Universitat Politècnica de València, hauran de complir-se els requisits exigits per la universitat.  
València, 22 de juliol de 1991. - El Director de l?IVAP: Rafael de Juan i Fenollar.  
ANNEX I  
Programa  
1r. Legislació i normativa d?ordenació d?incidència urbanística  
1. Legislació sobre conservació de la natura i recursos agrícoles i forestals.  
2. Llei d'aigües.  
3. Llei de costes.  
4. Normativa de les Comunitats Europees sobre medi ambient  
5. Normativa de desenvolupament nacional i regional sobre medi ambient.  
6. Legislació i normativa sobre el sector primari d?incidència territorial.  
7. Legislació i normativa sobre el sector secundari d?incidència territorial.  
8. Legislació en el camp de la defensa i la seua incidència territorial.  
9. Legislació i normativa sobre el sector territorial i teories d?incidència territorial.  
10. Legislació i normativa sobre infrastructura i serveis de transport amb incidència territorial.  
11. Legislació i normatives anteriors d?incidència territorial.  
2n. Simulació espacial i del transport. Transport urbà: disseny i planificació, sistemes d'informació geogràfica: cartografia, teledetecció i fotointerpretació.  
1. L?anàlisi de las xarxes en la planificació espacial. Transport i territori.  
2. Transport urbà. Maneres i mitjans de transport. Accessibilitat i nivells de servei.  
3. La planificació del transport en la planificació urbana. Centres d'intercanvi model, xarxes de transport públic.  
4. La planificació del transport per vehicle privat i l'aparcament Carrers de vianants i plataformes  
5. Cartografia analògica i analítica. Programes de digitalització i models digitals del terreny  
6. Tractament digital d'imatges. Fotointerpretació automàtic  
7. Tractament digital d'imatges aplicades a l'ordenació del territori I  
8. Tractament digital d'imatges aplicades a l?ordenació del territori II  
9. Sistemes d'informació geogràfica. Concepte, aplicacions i metodologia d'utilització  
10. Sistemes d'informació geogràfica i sistemes experts. La seu aplicació a l'ordenació del territori.  
Veure annex